ai4bharat/Pralekha huggingface dataset:
रेल्वे मंत्रालय
रेल्वे सुरक्षा दलातर्फे फेब्रुवारी 2023 मध्ये महिनाभराची विशेष मोहीम पूर्ण
रेल्वे सुरक्षा दलाकडे  रेल्वे मालमत्ता, प्रवासी क्षेत्र, प्रवासी आणि त्यांच्याशी संबंधित बाबींच्या सुरक्षेची जबाबदारी सोपवण्यात आली आहे. या अनिवार्य जबाबदाऱ्यांव्यतिरिक्त राष्ट्रीय सुरक्षेच्या हितासाठी आरपीएफकडे इतर जबाबदाऱ्या सोपवण्यात आल्या आहेत.
रेल्वे प्रवाशांचा बचाव आणि सुरक्षितता सुनिश्चित करण्याच्या प्रयत्नात, रेल्वे सुरक्षा दल  रेल्वे सुरक्षा वाढविण्यासाठी विशिष्ट ध्येय ठेवून विशेष मोहीम राबवते. फेब्रुवारी 2023 मध्ये आरपीएफची कामगिरी रेल्वे सुरक्षेच्या तीन आव्हानांवर केंद्रित होती.
या महिनाभराच्या मोहिमेदरम्यान, या धोक्याकडे विशेष लक्ष देण्यात आले आणि 12,000 हून अधिक ठिकाणी पार्सल नोंदणी आणि वितरण ठिकाणे तपासण्यात आली आणि जवळपास 2,800 पार्सल कोणत्याही प्रकारची प्रतिबंधात्मक/स्फोटके/आक्षेपार्ह/धोकादायक द्रव्ये, शस्त्रे/दारूगोळा/इतर बेकायदेशीर वस्तू वाहून नेत नाहीत, याची खात्री करण्यासाठी मार्गात तपासणी करण्यात आली. या कालावधीत सुमारे 15 लाख  रुपये किमतीचा माल जप्त करण्यात आला.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 99.12कोटी मात्रां टप्पा केला पार
रुग्ण बरे होण्याचा दर सध्या 98.15%, मार्च 2020 पासूनचा सर्वोच्च दर
गेल्या 24 तासात 14,623 नव्या रुग्णांची नोंद.
उपचाराधीन रुग्णांची संख्या  गेल्या 229 दिवसांपासून सर्वात कमी
साप्ताहिक पॉझिटिव्हिटी दर  गेल्या 117 दिवसांपासून 3% पेक्षा कमी
नवी दिल्ली, 20 ऑक्टोबर 2021
गेल्या 24 तासात 41,36,142 लसींच्या मात्रा देण्यात आल्या. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,भारताने कोविड-19 प्रतिबंधक लसींच्या 99.12  कोटी मात्रांचा टप्पा पार केला आहे. 97,99,506 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,76,101
|
|
2nd Dose
|
|
90,98,715
|
|
FLWs
|
|
1st Dose
|
|
1,83,62,683
|
|
2nd Dose
|
|
1,55,81,720
|
|
Age Group 18-44 years
|
|
1st Dose
|
|
39,73,05,720
|
|
2nd Dose
|
|
11,57,29,771
|
|
Age Group 45-59 years
|
|
1st Dose
|
|
16,88,22,731
|
|
2nd Dose
|
|
8,76,73,217
|
|
Over 60 years
|
|
1st Dose
|
|
10,62,77,396
|
|
2nd Dose
|
|
6,20,54,229
|
|
Total
|
|
99,12,82,283
गेल्या 24 तासांत 19,446 रुग्ण बरे झाल्यामुळे आतापर्यंत कोविडमुक्त झालेल्या रुग्णांची संख्या  वाढून 3,34,78,247 झाली आहे.
परिणामी, भारतात रुग्ण बरे होण्याचा दर 98.15% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 115 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात देशभरात 14,623 नव्या रुग्णांची नोंद झाली.
देशातील उपचाराधीन रुग्णांची संख्या 2 लाखांपेक्षा कमी झाली असून सध्या ती 1,78,098 असून, गेल्या 229 दिवसांतील ही सर्वात कमी रुग्ण संख्या आहे.देशातील आतापर्यंतच्या एकूण बाधित रुग्णसंख्येच्या ती 0.52 % आहे.
देशभरात कोविड 19 चाचण्यांची क्षमता वाढवली जात आहे. गेल्या 24 तासांमध्ये एकूण 13,23,702 चाचण्या करण्यात आल्या. भारताने आतापर्यंत एकूण 59.44  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.34% असून गेल्या 117 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.10% असून गेले सलग 50 दिवस हा दर 3 % पेक्षा कमी आहे आणि गेले सलग 134 दिवस हा दर 5% पेक्षा कमी आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
सांख्यिकी आणि कार्यक्रम अंमलबजावणी मंत्रालय
नोव्हेंबर 2018 या महिन्यासाठीचा औद्योगिक उत्पादन निर्देशांक
नवी दिल्ली, 11 जानेवारी 2019
नोव्हेंबर 2018 या महिन्यासाठी औद्योगिक उत्पादनाचा निर्देशांक 126.4 आहे. 2017 च्या नोव्हेंबर महिन्याशी तुलना करता यात 0.5 टक्के वाढ झाली आहे.
नोव्हेंबर 2017 च्या तुलनेत नोव्हेंबर 2018 मधे खाण क्षेत्राच्या निर्देशांकात 2.7 टक्के, उत्पादन क्षेत्रात उणे 0.4 टक्के तर विद्युत क्षेत्रात 5.1 टक्के वाढ झाली.
आधीच्या वर्षीशी तुलना करता नोव्हेंबर 2018 मधे वस्त्र प्रावरण उत्पादन उद्योग गटाने सर्वात जास्त म्हणजे 22.1 टक्के वाढ दर्शवली. त्यानंतर लाकूड आणि लाकडी सामान उत्पादन उद्योगाने 7.6 टक्के वाढ वृद्धी दर्शवली.
S.Tupe/N.Chitale/P.Malandkar
(Visitor Counter : 68
पंतप्रधान कार्यालय
गहू पुरवठा, साठा आणि निर्यातीच्या स्थितीचा आढावा घेण्यासाठी पंतप्रधानांच्या अध्यक्षतेखाली बैठक
नवी दिल्ली, 5 मे 2022
गव्हाचा पुरवठा, साठा आणि निर्यातीसंदर्भातील विविध पैलूंचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली बैठक झाली.
या विषयांबाबत पंतप्रधानांसमोर सविस्तर सादरीकरण करण्यात आले. मार्च-एप्रिल 2022 या महिन्यांतील उच्च तापमानाचा पिकाच्या उत्पादनावर होणाऱ्या परिणामाबाबत त्यांना माहिती देण्यात आली.गव्हाची खरेदी आणि निर्यातीच्या स्थितीचा आढावा या बैठकीत घेण्यात आला.
भारतातील कृषी उत्पादनांच्या वाढत्या मागणीच्या पार्श्वभूमीवर, भारत अन्नधान्य आणि इतर कृषी उत्पादनांचा खात्रीशीर स्त्रोत म्हणून विकसित व्हावा यादृष्टीने दर्जेदार मापदंड आणि मानके सुनिश्चित करण्यासाठी सर्वप्रकारे पावले उचलण्याचे निर्देश पंतप्रधानांनी दिले.शेतकऱ्यांना जास्तीत जास्त मदत सुनिश्चित करण्याच्या सूचनाही त्यांनी अधिकाऱ्यांना दिल्या. शेतकऱ्यांसाठी फायदेशीर असलेल्या प्रचलित बाजारभावाबाबतही पंतप्रधानांना माहिती देण्यात आली.
या बैठकीला पंतप्रधानांचे प्रधान सचिव, सल्लागार, कॅबिनेट सचिव, अन्न आणि सार्वजनिक वितरण प्रणाली आणि कृषी विभागाचे सचिव उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
केंद्रीय शिक्षणमंत्र्यांनी उपराष्ट्रपतींची भेट घेऊन नवीन शैक्षणिक धोरण-2020 सुपूर्द केले
नवीन धोरण सर्वांगीण आणि विद्यार्थी-केंद्रित असल्याबद्दल उपराष्ट्रपतींकडून कौतुक
प्राथमिक स्तरावर मातृभाषेला महत्त्व दिल्याबद्दल आनंद व्यक्त केला
नवी दिल्ली, 30 जुलै 2020
केंद्रीय शिक्षणमंत्री, रमेश पोखरीयाल ‘निशंक’ यांनी उपराष्ट्रपती एम वेंकैया नायडू यांची उपराष्ट्रपती निवासात भेट घेतली आणि काल सरकारने जाहीर केलेल्या ‘नवीन शैक्षणिक धोरण-2020’ बद्दल माहिती दिली.
मंत्र्यांनी यावेळी उपराष्ट्रपतींना नवीन धोरणाची प्रत आणि एनईपी-2020 ची ठळक वैशिष्ट्ये अधोरेखीत केलेले टिपण सुपूर्द केले.
उपराष्ट्रपतींनी या दूरदर्शी धोरणाबद्दल आनंद व्यक्त केला आणि सर्व बालकांना आणि तरूणांना दर्जेदार शिक्षण उपलब्ध करुन देण्यासाठी हे एक मोठे पाऊल असल्याचे म्हटले आहे.
भारताचे उत्साही ज्ञान समुदायात रुपांतर करण्यासाठीच्या सर्वांगीण, विद्यार्थी-केंद्री, लवचिक व्यवस्थेचे स्वागत करताना उपराष्ट्रपती नायडू म्हणाले, यात भारताचे मूळ आणि गौरव यांचा योग्य समतोल साधला आहे तसेच जगातील उत्तम कल्पना आणि उत्तम विचारांचा स्वीकार करत असल्याचे ते म्हणाले.
प्राथमिक स्तरावर मातृभाषेला महत्त्व देण्यात आल्याबद्दल त्यांनी आनंद व्यक्त केला.
“विविधता आणि स्थानिकतेचा आदर तसेच भारताच्या अभिजात भाषेचे महत्त्व ओळखून निःसंशयपणे विद्यार्थ्यांना एक संपूर्ण विश्वदृष्टी मिळेल”,असे नायडू म्हणाले.
एनईपी-2020 मध्ये नीतिशास्त्र आणि मानवी आणि घटनात्मक मुल्यांवर भर दिला आहे, आपल्या लोकशाहीची मुळे रुजवण्यासाठी आवश्यक असे ज्ञानी नागरिकत्व निर्माण करण्याचा मार्ग निर्माण झाला आहे, असे उपराष्ट्रपती म्हणाले.
एनईपी-2020 चे व्हिजन खरोखरच जागतिक आणि मुळाशी भारतीय आहे, असे सांगताना उपराष्ट्रपती नायडू म्हणाले, जगातील उदात्त विचार स्वीकारण्याचे भारताचे शाश्वत प्रयत्न यातून दिसून येतात.
नवीन धोरणात कोणत्याही भाषेची सक्ती करायची नाही आणि कोणत्याही भाषेला विरोध करायचा नाही, हा त्यांचा विचार प्रतिबिंबित झाल्याबद्दल उपराष्ट्रपतींनी आनंद व्यक्त केला.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
नागरी उड्डाण मंत्रालय
कोविड-19 आपत्तीच्या काळात हवाई वाहतूक क्षेत्रातील व्यावसायिक आणि संबंधितांनी केलेल्या उल्लेखनीय प्रयत्नांची हरदीप सिंग पुरी यांच्याकडून प्रशंसा
कोविड-19 लॉकडाऊनच्या काळात लाईफलाईन उडान सेवेच्या माध्यमातून 3,43,635 किमीपेक्षा जास्त अंतर कापून 591 टन मालाची वाहतूक
नवी दिल्ली, 24 एप्रिल 2020
नागरी हवाई वाहतूक राज्यमंत्री  हरदीप सिंग पुरी यांनी कोविड-19च्या काळात हवाई वाहतूक क्षेत्रातील व्यावसायिक आणि संबंधितांनी लाईफलाईन उडानअंतर्गत, जीवरक्षक औषधे आणि अत्यावश्यक सामग्रीचा देशभरातील नागरिकांना पुरवठा करण्यासाठी केलेल्या उल्लेखनीय प्रयत्नांची प्रशंसा. आतापर्यंत लाईफलाईन उडानअंतर्गत सुमारे 3,43,635 किमी अंतर कापण्यात आल्याची माहिती त्यांनी ट्वीट वरून दिली आहे. या योजनेंतर्गत एयर इंडिया, अलायन्स एयर, आयएएफ आणि खाजगी कंपन्यांनी 347 उड्डाणे केली. यापैकी एयर इंडिया आणि अलायन्स एयरने 206 उड्डाणांचे परिचालन केले. आतापर्यंत 591.66 टन मालाची वाहतूक करण्यात आली आहे. 19 ते 23 एप्रिल 2020 दरम्यान व्हिस्टाराने सात मालवाहतूक उड्डाणे करून 8998 किमी अंतर कापून 20 टन मालाची वाहतूक केली. स्पाईसजेटने 24 मार्च ते 23 एप्रिल दरम्यान 7,94,846 किमी अंतर कापून 522 मालवाहतूक उड्डाणांच्या माध्यमातून 3993 टन मालाची वाहतूक केली. यामध्ये 178 आंतरराष्ट्रीय मालवाहतूक उड्डाणांचा समावेश होता. ब्लू डार्टने 25 मार्च ते 23 एप्रिल दरम्यान 184 मालवाहतूक उड्डाणांचे परिचालन करून सुमारे 1,87,155 किमी अंतर कापून 2957 टन मालाची वाहतूक केली. यामध्ये सहा आंतरराष्ट्रीय मालवाहतूक उड्डाणांचा समावेश होता. 3 ते 23 एप्रिल 2020 या काळात इंडिगोने 37 मालवाहतूक उड्डाणे परिचालित केली आणि 48,344 किमी अंतर कापून 101 टन माल वाहून नेला. त्यात आठ आंतरराष्ट्रीय उड्डाणे होती.
यामध्ये सरकारसाठी वैद्यकीय सामग्रीच्या मोफत वाहतुकीचा समावेश होता. स्थानिक मालवाहतूकदार व्यावसायिक तत्वावर मालवाहतूक उड्डाणे करत आहेत. आंतरराष्ट्रीय क्षेत्रात एयर इंडियाने 23 एप्रिल 2020 रोजी हाँगकाँग आणि ग्वांगझू येथून 61 टन वैद्यकीय सामग्री भारतात आणली. त्याचबरोबर ब्लू डार्टने 14 एप्रिल ते 23 एप्रिल 2020 या काळात ग्वांगझूहून 86 टन वैद्यकीय सामग्रीची वाहतूक केली.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
ईशान्य क्षेत्र विकास मंत्रालय
ई गव्हर्नन्स 2019 विषयी 22 व्या राष्ट्रीय परिषदेचे 8 आणि 9 ऑगस्ट रोजी शिलाँगमध्ये आयोजन
‘डिजिटल इंडिया - प्राविण्यामधून यशाकडे’ ही संकल्पना
(नवी दिल्ली, 6 ऑगस्ट 2019
प्रशासकीय सुधारणा आणि सार्वजनिक तक्रार निवारण विभागाने इलेक्ट्रॉनिक्स आणि माहिती तंत्रज्ञान मंत्रालय आणि मेघालय सरकारच्या मदतीने ई गव्हर्नन्स 2019 विषयीच्या 22 व्या राष्ट्रीय परिषदेचे 8 आणि 9 ऑगस्ट रोजी शिलाँगमध्ये आयोजन केले आहे.
ईशान्येकडील राज्यांचा विकास मंत्रालयाचे राज्यमंत्री आणि पंतप्रधान कार्यालय, कार्मिक, सार्वजनिक तक्रार निवारण आणि निवृत्ती वेतन, सौर ऊर्जा विभाग आणि अंतराळ विभागाचे राज्यमंत्री डॉ. जितेंद्र सिंग या परिषदेचे अध्यक्षस्थान भूषवणार आहेत.
प्रशासकीय सुधारणा आणि सार्वजनिक तक्रार निवारण विभागाच्या नव्या सरकारमधील 100 दिवसांच्या कार्यकाळातील उपक्रमांचा एक भाग म्हणून या परिषदेचे आयोजन करण्यात आले आहे. अशा प्रकारची परिषद पहिल्यांदाच देशाच्या इशान्य भागात होत आहे. या परिषदेमुळे ई गव्हर्नन्स विषयक विविध उपक्रमांची योग्य प्रकारे आखणी आणि अंमलबजावणी करणे, विविध समस्यांचे निवारण, परस्परांच्या अनुभवाची देवाणघेवाण करण्यासाठी आणि यशाची आखणी करण्यासाठी संबंधितांना एक व्यासपीठ उपलब्ध होत आहे.
या परिषदेत 28 राज्ये आणि 8 केंद्रशासित प्रदेशांचे 500 हून अधिक प्रतिनिधी सहभागी होणार आहेत.
B.Gokhale/S.Patil/P.Kor
कृषी मंत्रालय
‘पीएम किसान पोर्टल’ चा शुभारंभ
नवी दिल्ली, 7 फेब्रुवारी 2019
प्रधानमंत्री किसान सन्मान निधी योजनेच्या प्रभावी आणि वेगवान अंमलबजावणीसाठी केंद्रीय कृषी आणि शेतकरी कल्याण मंत्री राधा मोहन सिंह यांनी सर्व राज्यांच्या मुख्यमंत्र्यांना पत्र लिहले आहे जेणेकरुन शेतकऱ्यांना जलदगतीने या योजनेचे लाभ मिळतील.
केंद्रीय कृषीमंत्र्यांना मुख्यमंत्र्यांना दिलेल्या पत्रात म्हटले आहे की, या योजनेअंतर्गत पात्र छोट्या शेतकरी कुटुंबांची निवड राज्य सरकारांनी करायची आहे आणि बँक खातीसारखे आवश्यक तपशील ऑनलाईन पोर्टलवर द्यायचे आहेत जेणेकरुन पात्र कुटुंबांना लाभाचा पहिला हप्ता त्यांच्या खात्यात जमा होईल.
या योजनेच्या अंमलबजावणीसाठी राज्यांनी गावांमधील पात्र लाभार्थी जमीनधारक शेतकरी कुटुंबांची माहिती- नांव,वय,लिंग, अनुसूचित जाती-जमाती, आधार क्रमांक, बँक खाते क्रमांक, आयएफएससी कोड वगैरे तयार करावी. पात्र कुटुंबाने या योजनेचे लाभ देताना त्यात गडबड होणार नाही याची काळजी राज्य/केंद्रशासित प्रदेशांनी घ्यावी. लाभार्थ्याचे चुकीचे बँक तपशील असतील तर त्याने लवकरात लवकर या योजनेचे लाभ मिळतील याकडे लक्ष द्यावे. या योजनेचे लाभ शेतकऱ्यांपर्यंत पोहोचवण्यासाठी शेतकऱ्यांची माहिती अपलोड करण्यासाठी पीएम किसान पोर्टल  सुरु करण्यात आले आहे. या योजनेच्या अंमलबजावणीसाठी राज्यस्तर ते ग्रामस्तरापर्यंत प्रशासकीय यंत्रणेचा समर्पित सहभाग आवश्यक असल्याचे या पत्रात नमूद करण्यात आले आहे.
N.Sapre/S.Kane/P.Malandkar
(Visitor Counter : 140
संरक्षण मंत्रालय
मेसर्स आयटीआय लिमिटेड करणार भारतीय लष्करासाठीच्या अस्कॉन या दूरसंवाद प्रणालीच्या चौथ्या टप्याचे काम
संरक्षण दलाच्या कृतीविषयक क्षमतांना मोठी चालना देण्यासाठी हा प्रकल्प आवश्यक
भारतीय अर्थव्यवस्थेला गती देण्यासाठी सार्वजनिक क्षेत्रातील उद्योगांना या प्रकल्पाद्वारे मिळणार संधी
नवी दिल्ली, 1 ऑक्टोबर 2020
केंद्रीय मंत्रिमंडळाने भारतीय लष्कराची दीर्घकाळ प्रलंबित मागणी पूर्ण करण्यासाठी अस्कॉन अर्थात आर्मी स्टॅटीक स्विच्ड कम्युनिकेशन नेटवर्क या दूरसंवाद प्रणालीच्या चौथ्या टप्प्याचे काम सुरु करण्याचा आयटीआय या सार्वजनिक क्षेत्रातील संस्थेचा प्रस्ताव मंजूर केला आहे. सुमारे 7796 कोटी 39 लाख रुपये अंदाजित खर्चाच्या या प्रकल्पाच्या करारावर स्वाक्षऱ्या झाल्यापासून म्हणजे 1 ऑक्टोबर 2020 पासून 36 महिन्यांच्या कालावधीत हे काम पूर्ण होईल असे नियोजन करण्यात आले आहे. हा प्रकल्प स्ट्रॅटेजिक आणि थिएटर एरीया प्रकारच्या दूरसंवाद जाळ्यासंदर्भात असून हे काम झाल्यानंतर सध्याच्या असिंक्रोनस ट्रान्स्फर मोड तंत्रज्ञानाचे रुपांतर इंटरनेट प्रोटोकॉल किंवा मल्टी प्रोटोकोल लेबल स्विचिंग या सुधारित तंत्रज्ञानात होणार आहे. या तंत्रज्ञान प्रणालीत दूरसंवाद माध्यमे म्हणून ऑप्टीकल फायबर केबल, मायक्रोव्हेव्ह रेडीओ आणि उपग्रह यांचा वापर केला जाईल.
या प्रकल्पामुळे भारतीय लष्कराला कोणत्याही अतिदुर्गम प्रदेशात अधिक चांगली संपर्क क्षमता, उत्तम प्रतिसाद शक्ती आणि उच्च दर्जाची बँडविड्थ उपलब्ध होईल आणि भारतीय सीमेजवळ, नियंत्रण रेषेजवळ तसेच प्रत्यक्ष नियंत्रण रेषेजवळ विस्तृत क्षेत्रावर वाढीव दूरसंवाद जाळ्याचा लाभ मिळेल. प्रकल्प पूर्ण झाल्यानंतर देशाच्या मध्य तसेच पूर्व भागातील अतिदुर्गम भागात आणि पश्चिमी सीमेजवळच्या सैन्याच्या हालचालींना मार्गदर्शन करण्यासाठी संपर्काची उत्तम सोय होणार आहे. सैन्याच्या दृष्टीने संवेदनशील अशा सीमावर्ती भागांमध्ये ह्या कामानंतर दूरसंचार प्रणालीचे उत्तम जाळे विणल्यामुळे भारतीय लष्कराच्या कार्यविषयक क्षमतांना मोठी चालना मिळेल, विशेषतः प्रत्यक्ष नियंत्रण रेषेच्या परिसरात सध्याच्या काळात होत असलेल्या कारवायांमुळे निर्माण झालेली परिस्थिती लक्षात घेता उच्च क्षमतेची संपर्क यंत्रणा भारतीय लष्कराला अधिक सक्षम करेल.
तसेच ही यंत्रणा उभारण्यासाठी वापरण्यात येणारी 80 टक्के यंत्रसामग्री भारतीय बनावटीची असल्यामुळे या प्रकल्पामुळे भारतीय अर्थव्यवस्थेला मोठी चालना मिळेल. या यंत्रणेसाठी केले जाणारे बांधकाम, ऑप्टीकल फायबर केबल टाकण्याचे काम, विविध मनोऱ्यांची उभारणी इत्यादी कामांमध्ये स्थानिक साधनसंपत्ती आणि मनुष्यबळ वापरल्यामुळे त्या भागातील विशेषतः अतिदुर्गम अशा सीमावर्ती प्रदेशातील लोकांना रोजगाराच्या संधी उपलब्ध होतील, त्यामुळे ग्रामीण अर्थव्यवस्थेला पाठबळ आणि उत्तेजन मिळेल. त्याचबरोबर स्थानिक अर्थव्यवस्थेतील सहभागी लोकांची उन्नती होईल, ह्या प्रकल्पाची अंमलबजावणी तसेच देखरेखीसाठी लागणाऱ्या दीर्घ कालावधीत त्यांना उत्तम कौशल्य विकासाचे प्रशिक्षण मिळेल.
हा प्रकल्प ‘आत्मनिर्भर भारत’निर्माणाच्या दिशेने टाकलेले पाउल असून त्यामुळे भारतीय अर्थव्यवस्थेला गती मिळेल तसेच सार्वजनिक क्षेत्रातील उद्योगांना त्यांची क्षमता सिद्ध करण्याची संधी मिळेल.M.Chopade/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
रेल्वे मंत्रालय
पंधरा विशेष रेल्वेगाड्यांच्या जोड्यांचे  वेळापत्रक भारतीय रेल्वेकडून जाहीर
भारतीय रेल्वेची प्रवासी सेवा येत्या 12 मे 2020 पासून अंशतः सुरु होणार, टप्प्याटप्याने गाड्या सोडल्या जाणार
(केंद्रीय रेल्वे मंत्रालयाने आरोग्य आणि गृह मंत्रालयाशी सल्लामसलत करुन प्रवासी सेवा अंशतः सुरु करण्याचा निर्णय घेतला आहे. त्यानुसार, उद्या म्हणजेच 12 मे 2020 पासून टप्याटप्याने गाड्या सोडल्या जाणार आहेत. या गाड्यांसाठीचे आरक्षण केवळ IRCTC च्या अधिकृत संकेतस्थळावरच विक्रीसाठी उपलब्ध असून, कन्फर्म ऑनलाईन तिकीट असणाऱ्या व्यक्तीनांच रेल्वे स्थानकावर प्रवेश दिला जाणार आहे.
या विशेष 15 गाड्यांच्या फेऱ्या  उद्यापासून सुरु होणार असून त्यांचे वेळापत्रक पुढीलप्रमाणे आहे.
|
|
अनुक्रमांक .
|
|
गाडी क्रमांक
|
|
गाडी सुटण्याचे ठिकाण
|
|
सुटण्याची वेळ
|
|
गंतव्य स्थान
|
|
Arr.Time
|
|
Frequency
|
|
1
|
|
02301
|
|
हावडा
|
|
1705
|
|
नवी दिल्ली
|
|
1000
|
|
Daily
|
|
2
|
|
02302
|
|
नवी दिल्ली
|
|
1655
|
|
हावडा
|
|
0955
|
|
Daily
|
|
3
|
|
02951
|
|
मुंबई सेन्ट्रल
|
|
1730
|
|
नवी दिल्ली
|
|
0905
|
|
Daily
|
|
4
|
|
02952
|
|
नवी दिल्ली
|
|
1655
|
|
मुंबई सेन्ट्रल
|
|
0845
|
|
Daily
|
|
5
|
|
02957
|
|
अहमदाबाद
|
|
1820
|
|
नवी दिल्ली
|
|
0800
|
|
Daily
|
|
6
|
|
02958
|
|
नवी दिल्ली
|
|
2025
|
|
अहमदाबाद
|
|
1005
|
|
Daily
|
|
7
|
|
02309
|
|
राजेंद्रनगर 
|
|
1920
|
|
नवी दिल्ली
|
|
0740
|
|
Daily
|
|
8
|
|
02310
|
|
नवी दिल्ली
|
|
1715
|
|
राजेंद्रनगर 
|
|
0530
|
|
Daily
|
|
9
|
|
02691
|
|
बंगरुळू
|
|
2030
|
|
नवी दिल्ली
|
|
0555
|
|
Daily
|
|
10
|
|
02692
|
|
नवी दिल्ली
|
|
2115
|
|
बंगरुळू
|
|
0640
|
|
Daily
|
|
11
|
|
02424
|
|
नवी दिल्ली
|
|
1645
|
|
दिब्रुगढ
|
|
0700
|
|
Daily
|
|
12
|
|
02423
|
|
दिब्रुगढ
|
|
2110
|
|
नवी दिल्ली
|
|
1015
|
|
Daily
|
|
13
|
|
02442
|
|
नवी दिल्ली
|
|
1600
|
|
बिलासपूर
|
|
1200
|
|
Biweekly
|
|
14
|
|
02441
|
|
बिलासपूर
|
|
1440
|
|
नवी दिल्ली
|
|
1055
|
|
Biweekly
|
|
15
|
|
02823
|
|
भुवनेश्वर
|
|
1000
|
|
नवी दिल्ली
|
|
1045
|
|
Daily
|
|
16
|
|
02824
|
|
नवी दिल्ली
|
|
1705
|
|
भुवनेश्वर
|
|
1725
|
|
Daily
|
|
17
|
|
02425
|
|
नवी दिल्ली
|
|
2110
|
|
जम्मू तावी
|
|
0545
|
|
Daily
|
|
18
|
|
02426
|
|
जम्मू तावी
|
|
2010
|
|
नवी दिल्ली
|
|
0500
|
|
Daily
|
|
19
|
|
02434
|
|
नवी दिल्ली
|
|
1600
|
|
चेन्नई
|
|
2040
|
|
Biweekly
|
|
20
|
|
02433
|
|
चेन्नई
|
|
0635
|
|
नवी दिल्ली
|
|
1030
|
|
Biweekly
|
|
21
|
|
02454
|
|
नवी दिल्ली
|
|
1530
|
|
रांची
|
|
1000
|
|
Biweekly
|
|
22
|
|
02453
|
|
रांची
|
|
1740
|
|
नवी दिल्ली
|
|
1055
|
|
Biweekly
|
|
23
|
|
02414
|
|
नवी दिल्ली
|
|
1125
|
|
मडगांव
|
|
1250
|
|
Biweekly
|
|
24
|
|
02413
|
|
मडगांव
|
|
1030
|
|
नवी दिल्ली
|
|
1240
|
|
Biweekly
|
|
25
|
|
02438
|
|
नवी दिल्ली
|
|
1600
|
|
सिकंदराबाद
|
|
1400
|
|
Weekly
|
|
26
|
|
02437
|
|
सिकंदराबाद
|
|
1315
|
|
नवी दिल्ली
|
|
1040
|
|
Weekly
|
|
27
|
|
02432
|
|
नवी दिल्ली
|
|
1125
|
|
तिरुअनंतपुरम
|
|
0525
|
|
Triweekly
|
|
28
|
|
02431
|
|
तिरुअनंतपुरम
|
|
1945
|
|
नवी दिल्ली
|
|
1240
|
|
Triweekly
|
|
29
|
|
02501
|
|
अगरताला
|
|
1900
|
|
नवी दिल्ली
|
|
1120
|
|
Weekly
|
|
30
|
|
02502
|
|
नवी दिल्ली
|
|
1950
|
|
अगरतला
|
|
1330
|
|
Weekly
B.Gokhale/R.Aghor/P.Kor
पंतप्रधान कार्यालय
भारतीय पोस्ट पेमेंट बँकेचे पंतप्रधानांच्या हस्ते उद्घाटन-आर्थिक समावेशातील नवा टप्पा
नवी दिल्ली, 1 सप्टेंबर 2018
पंतप्रधान नरेंद्र मोदी यांनी आज भारतीय पोस्ट पेमेंट बँकेचे नवी दिल्ली येथील तालकटोरा स्टेडियममध्ये उद्घाटन केले. तसेच देशभरात 3000 ठिकाणी बँकेच्या विविध शाखांचे उद्घाटन करण्यात आले. यावेळी बोलतांना पंतप्रधान म्हणाले की, भारतीय पोस्ट पेमेंट बँकेद्वारे बँकिंग सेवा देशाच्या कानाकोपऱ्यात पोहचतील.
त्यांनी यावेळी सरकारने या अगोदर लागू केलेल्या जनधन योजनेला उजाळा दिला. ते पुढे म्हणाले की, भारतीय पोस्ट पेमेंट बँक या क्षेत्रातील पुढचे पाऊल आहे. आयपीपीबीच्या शाखा आज देशभरात 650 जिल्ह्यांमध्ये उघडण्यात आल्या.
पंतप्रधान म्हणाले की, पोस्टमन ही भारतीयांसाठी नेहमी आदराची व्यक्ती राहिली आहे आणि ग्रामीण नागरिकांचा त्याच्यावर दृढ विश्वास राहिलेला आहे. नवीन तंत्रज्ञानाच्या आगमनानंतरही पोस्टमनवरील विश्वास कायम राहिलेला आहे. चालू असलेल्या संस्था आणि संरचनामध्ये काळानुसार बदल करणे हा या सरकारचा नेहमी प्रयत्न राहिलेला आहे. देशात आज 1.5 लाख टपाल कार्यालये आणि तीन लाखांच्यावर ग्रामीण डाक सेवक आहेत. जे या देशातल्या नागरिकांशी जोडले गेलेले आहेत. या ग्रामीण डाकसेवकांना स्मार्ट फोन आणि डिजिटल साधने देऊन त्यांना वित्तीय सेवा पुरवणारे सहाय्यक बनवले जाईल.
आयपीपीबीचे फायदे सांगतांना ते पुढे म्हणाले की, यामुळे पैशांचे हस्तांतरण, सरकारी मदतीचे हस्तांतरण, देयके भरणे आणि गुंतवणूक तसेच विमा सेवा या सर्वसामान्यांच्या आवाक्यात येतील. आणि सर्वात महत्त्वाचा फायदा म्हणजे पोस्टमन या सेवा लोकांच्या घरांपर्यंत पोहोचवतील. आयपीपीबीमुळे डिजिटल व्यवहारही सोपे होतील आणि प्रधानमंत्री पिक विमा योजना यांसारख्या योजनांचे फायदे शेतकऱ्यांपर्यंत पोहोचवणे शक्य होईल.
पंतप्रधान पुढे म्हणाले की, 2014 पासून हे सरकार वित्तीय क्षेत्रात बेजबाबदार कर्ज वितरणामुळे उद्भवलेल्या विविध समस्यांचा आणि अडचणींचा कठोरपणे सामना करत आहे. या सर्व कर्जांचा पुनर्विचार करण्यात येत आहे आणि बँकिंग क्षेत्राला या अडचणीतून बाहेर काढण्यासाठी तज्ज्ञांची मदत घेण्यात येत आहे. यासाठी फरार आर्थिक गुन्हेगार विधेयक यांसारख्या अवलंबल्या जात असलेल्या इतर पर्यायांचाही त्यांनी उल्लेख केला.
पंतप्रधान पुढे म्हणाले की, 13 लाख कोटी रुपयांची मुद्रा कर्जे गरीब आणि मध्यमवर्गीयांना वितरीत करण्यात आली आहेत. यातून स्वयंरोजगाराला चालना मिळेल. आशियाई स्पर्धेमध्ये भारताने ऐतिहासिक कामगिरी केली आहे. सकल राष्ट्रीय उत्पादनानेही उल्लेखनीय वाढ पाहिली आहे. आज भारत केवळ सर्वात वेगाने वाढणारी अर्थव्यवस्थाच नाही तर वेगाने गरीबी निर्मूलन करणारा देश बनला आहे.
3 लाख डाक सेवक देशाच्या कानाकोपऱ्यात वित्तीय सेवा पुरवणारे मुख्य तारक बनतील. डाक सेवकांच्या अडचणी दूर करण्यासाठीही सरकार प्रयत्नशील आहे. त्यांच्या प्रलंबित मागण्या पूर्ण करण्यासाठीही विविध पावले उचलण्यात येत आहेत. त्यांच्या पगारात भरीव वाढ झालेली आहे. शेवटी त्यांनी अशी अपेक्षा व्यक्त केली की, पुढच्या काही महिन्यातच भारतीय पोस्ट पेमेंट बँक 1.5 लाख टपाल कार्यालयांपर्यंत पोहोचेल.
B.Gokhale/M.Chopade/P.Kor
(Visitor Counter : 227
अर्थ मंत्रालय
असंघटित क्षेत्रातील पंधरा हजार रुपयांपर्यंतचे उत्पन्न असलेल्या गटांसाठी सरकार द्वारे प्रधानमंत्री श्रमयोगी मानधन पेन्शन योजनेची घोषणा
नवी दिल्ली, 1 फेब्रुवारी 2019
केंद्र सरकार प्रधानमंत्री श्रम योगी मानधन योजनेद्वारे असंघटित क्षेत्रातील कामगारांसाठी मेगा पेन्शन योजना या अर्थसंकल्पात प्रस्तावित केली आहे. दहा कोटी कामगार आणि मजुरांना या योजनेचा लाभ मिळेल. 2019-20 चे अंतरिम अर्थसंकल्प सादर करतांना केंद्रीय वित्त, कंपनी व्यवहार, रेल्वे आणि कोळसा मंत्री पियुष गोयल यांनी ही माहिती दिली. ते म्हणाले की, भारताच्या सकल घरेलू उत्पादनातील महत्त्वाचा घटक असलेल्या 42 कोटी कामगारांसाठी असंघटित क्षेत्रातील रस्त्यावरील विक्रेते, रिक्षा ओढणारे, बांधकाम मजूर, शेतमजूर, चर्मोद्योग असे उद्योग करणाऱ्या व्यक्तींसाठी ही योजना असेल. या श्रमजीवींना एका व्यापक सामाजिक सुरक्षा जाळ्यात आणण्याचा हा प्रयत्न असेल, ज्याद्वारे त्यांच्या वृद्धापकाळाची व्यवस्था होऊ शकेल. प्रधानमंत्री श्रमयोगी मानधन योजना पंधरा हजार रुपयांपर्यंतचे मासिक उत्पन्न असलेल्या घटकांसाठी मेगा पेन्शन योजना असेल.
गोयल म्हणाले की, ही पेन्शन योजना या कामगारांना तीन हजार रुपयांपर्यंतचे मासिक निवृत्तीवेतन देईल. ती वय वर्षे साठ नंतर सुरू होईल. वयाच्या अठराव्या वर्षी या योजनेत सहभागी होणारे व्यक्तीसाठी 55 रुपये मासिक हप्ता देणे आवश्यक असेल. तर वयाच्या एकोणतिसाव्या वर्षी या योजनेत सहभागी होणाऱ्या असंघटीत क्षेत्रातील कामगारांसाठी शंभर रुपये मासिक हप्ता वयाच्या 60 वर्षांपर्यंत देणे आवश्यक असेल. त्यामध्ये सरकार तेवढ्याच रकमेची भागीदारी स्वतः करेल. प्रधानमंत्री श्रमयोगी मानधन योजनेचा असंघटित क्षेत्रातील दहा कोटी मजूर आणि कामगार यांना लाभ होईल, अशी अपेक्षा आहे. या योजनेसाठी 500 कोटी रुपयांची तरतूद करण्यात आली आहे तसेच गरजेनुसार वाढीव निधी पुरवला जाईल. या योजनेची अंमलबजावणी या वर्षापासून सुरू होईल.
G.Chippalkatti/M.Chopade/D.Rane
(Visitor Counter : 112
पंतप्रधान कार्यालय
245 व्या स्वातंत्र्यदिनानिमित्त अमेरिकेला पंतप्रधान नरेंद्र मोदी यांच्याकडून शुभेच्छा
नवी दिल्ली, 4 जुलै 2021
पंतप्रधान नरेंद्र मोदी यांनी अमेरिकेच्या 245 व्या स्वातंत्र्यदिनानिमित्त अमेरिकेचे राष्ट्राध्यक्ष जो बायडेन तसेच अमेरिकन जनतेला शुभेच्छा दिल्या आहेत.
“अमेरिकेचे राष्ट्राध्यक्ष तसेच अमेरिकन जनतेचे त्यांच्या 245 व्या स्वातंत्र्यदिनी अभिनंदन व हार्दिक शुभेच्छा. स्वातंत्र्य व मोकळीक ही जिवंत लोकशाहीची साधर्म्यस्थळे भारतात आणि अमेरिकेत आढळतात. आपल्या धोरणात्मक भागीदारीला वैश्विक महत्त्व आहे ” असे पंतप्रधानांनी त्यांच्या ट्विटर संदेशात म्हटले आहे.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
केंद्रीय मंत्रिमंडळाने बंगळुरू मेट्रो रेल्वे प्रकल्प टप्पा 2 ए आणि टप्पा 2 बी ला दिली मंजुरी
नवी दिल्ली, 20 एप्रिल 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने बंगळुरू मेट्रो रेल्वे प्रकल्प टप्पा 2 ए  आणि टप्पा 2 बी  या एकूण 58.19 कि.मी. लांबीच्या मार्गाला मंजुरी दिली आहे. प्रकल्पाचा एकूण खर्च 14,788.101 कोटी रुपये आहे.
या प्रकल्पाच्या अंमलबजावणीमुळे बंगळुरूला आवश्यक अतिरिक्त सार्वजनिक वाहतुकीची पायाभूत सुविधा उपलब्ध होणार आहे.
उद्दिष्टे
या प्रकल्पामुळे बंगळुरूमधील शहरी वाहतूक व्यवस्थेत एकसंधता येईल. खासगी वाहनांची वाढती संख्या आणि शहरात मोठ्या प्रमाणात सुरु असलेले बांधकाम यामुळे प्रवासी पायाभूत सुविधा आणि औद्योगिक कामांवर ताण पडत आहे , तो दूर करणे आणि लोकांना सुरक्षित, विश्वसनीय आणि आरामदायी सार्वजनिक वाहतूक पुरवणे हा यामागचा उद्देश आहे.
मेट्रो प्रकल्प शहरी वाहतुकीच्या पारंपारिक प्रणालीतील एक नाविन्यपूर्ण उपक्रम आहे. या प्रकल्पात कार्यक्षम आणि प्रभावी पद्धतीने इतर शहरी वाहतूक प्रणालीमध्ये एकात्मीकरण केले आहे, जे केवळ डिझाइनिंग, तंत्रज्ञान आणि संस्थात्मक व्यवस्थापनच्या अभिनव पद्धतींचा अवलंब केल्यामुळे शक्य झाले आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(